b'\n_START_ARTICLE_\nAnton \xc5\xa0inkar\n_START_SECTION_\n\xc5\xbdivljenjepis\n_START_PARAGRAPH_\nRojen je bil v Selcih nad \xc5\xa0kofjo Loko. Ker je bil nadarjen je bil poslan v srednjo \xc5\xa1olo. \xc5\xa0tudiral je v zavodu sv. Stanislava v \xc5\xa0entvidu nad Ljubljano. V dija\xc5\xa1kih letih je vztrajno igral nogomet._NEWLINE_Po kon\xc4\x8dani gimnazijo je vstopil v bogoslovje. Sodeloval je pri karitativnem kro\xc5\xbeku bogoslovcev. Med po\xc4\x8ditnicami je pomagal pri po\xc4\x8ditni\xc5\xa1ki koloniji pod Stolom, kamor so bogoslovci vodili ljubljanske sirote. Posve\xc4\x8den je bil 21. decembra 1940. Po novi ma\xc5\xa1i je dobil slu\xc5\xbebo kaplana v Mirni Pe\xc4\x8di._NEWLINE_Po razpadu savojske vojske leta 1943 je iz Mirne Pe\xc4\x8di od\xc5\xa1el v Gr\xc4\x8darice, kjer ga je ujela OF. Deloval je kot voja\xc5\xa1ki kurat prvega ilegalnega odreda in kurat Dolenjskega \xc4\x8detni\xc5\xa1kega odreda. Komunisti so ga peljali v ko\xc4\x8devske zapore, kjer so ga mu\xc4\x8dili. Na sojenju imenovanem\xc2\xa0\xc2\xbbko\xc4\x8devski proces\xc2\xab\xc2\xa0je bil 9. oktobra 1943 obsojen na smrt. Voja\xc5\xa1ko sodi\xc5\xa1\xc4\x8de mu je o\xc4\x8ditalo razne zlo\xc4\x8dine, kot so ropanje, pobijanje in mu\xc4\x8denje svobodoljubnih Slovencev, o\xc4\x8ditali so mu tudi, da je zverinsko zaklal partizanske ranjence pri Zalogu._NEWLINE_Ustreljen je bil 12. oktobra 1943 zve\xc4\x8der skupaj \xc5\xa1e z drugimi obto\xc5\xbeenci istega procesa (16\xe2\x80\x9380 oseb), med drugim tudi skupaj s kaplanom Francetom Malovrhom. Kraj pokopa ni znan.'